**Народно читалище „Заря – 1898“ с. Хаджидимитрово, общ. Свищов**

Годишна програма за развитие на читалищната дейност

на НЧ „Заря – 1898“ с. Хаджидимитрово, общ. Свищов през 2024г.

1.Въведение:

Годишната програма за развитие на читалищната дейност на НЧ „Заря – 1898“ през 2023г. е съобразена и разработена в изпълнение на чл.26а, ал.2 от Закона за народните читалища .Програмата обобщава най – важните моменти в работата на читалището, приоритети, цели и задачи, които ще спомогнат за по-нататъшното развитие и утвърждаване на читалището, като важна обществена институция, реализираща културната идентичност на село Хаджидимитрово. Тя ще подпомогне годишното планиране и финансиране на читалищните дейности.

2. Основни цел и задачи

Настоящата програма има за цел да подпомогне организирането и реализирането на комплекса от дейности, както и да съдейства за повишаване активността на читалищното настоятелство с цел създаване на благоприятна творческа среда за всички възрастова групи ползващи услугите на читалището в с. Хаджидимитрово.

През 2023г НЧ „Заря – 1898“ ще продължи да работи в основните насоки:

* да опазва културно – историческото наследство и национални традиции
* да спомага изграждането на ценностна система в децата и младите хора
* да поддържа и обогатява материалната база
* да разработва и реализира проекти за финансиране на читалищната дейност
* да развива ползотворно сътрудничество между читалищата на територията на община Свищов, региона и страната
* да работи за осигуряване по – добра, съвременна и висококачествена образователна, културна и информационна среда на населението
* да разширява съдържателния и социален обхват на читалищната дейност за привличане на по-широк кръг население
* да поддържа партньорство с общинската администрация, НПО и бизнеса за взаимна полза

Библиотечна дейност:

* поддържане и обогатяване на библиотечния фонд в зависимост от читателските интереси
* подобряване работата с читателите и увеличаване на техния брой
* осъществяване на изложби мероприятия свързани с бележити дати и исторически събития на личности от местен, регионален и национален характер

Културно – масова дейност:

* осъществяване на културния календар с читалищни прояви
* повишаване на художественото и жанровото разнообразие на културните мероприятия
* участие в културните мероприятия на общината
* провеждане на мероприятия, свързани със съхранението , развитието и популяризирането на местни традиции и обичаи

Любителско – художествено творчество:

* повишаване на художествено-творческите постижения на самодейните състави, формации и индивидуални изпълнители
* активно участие на любителските състави в културно масови събития, празници, чествания, тържества, събори, фестивали на територията на селото, общината, региона и страната
* запазване на утвърдените във времето самодейни колективи, обогатяване и обновяване на репертоара им, създаване на по-добри условия за функциониране

Финансиране на дейностите:

Обезпечаването на планираните през 2023 година дейности ще се осъществяват от бюджета на читалището, формиран от:

- държавна субсидия за подпомагане дейността на читалищата за делегирани от държавата дейности

- общинско финансиране

- кандидатстване по проекти и програми към Министерството на културата и др.

- други източници – членски внос, наем от земеделска земя и помещения, дарения, спонсорства и др.

Материално – техническа база:

Състоянието на материалната база, нейното обновяване и поддържане е важно условие за развитие на читалищната дейност.

В годините на COVID 19, успяхме да направим ремонт със собствени средства - на 3 бр входни врати на читалището, като ги сменихме с алуминиева дограма и според изискванията на Противопожарната охрана. Подменени са прозорците на гримьорните помещения, компютърна зала и помещение за персонала и покрив на фоайе читалищен салон. Направен е основен ремонт на помещението за репетиции на съставите.

Сградата на читалището се нуждае от още ремонти, това което сме направили, са само козметични. Най – важен и неотложен е ремонта на покрива на сградата. Има сериозни течове по време на валежи и снеготопене, но решаването на този проблем не е по нашите сили. За ремонт подлежат ел. инсталация, вътрешна и външна фасада.

Заключение:

Срокът за изпълнение на Програмата е в рамките на бюджетната 2023

година. Съгласно чл.26, ал.4 от Закона за народните читалища Председателят

на читалището представя ежегодно в срок до 31 март пред Кмета на

Общината и Общинския съвет доклад за осъществените читалищни дейности

в изпълнение на Програмата и за изразходваните от бюджета средства през

предходната година.

03.11.2023г

с. Хаджидимитрово